Dhampir

An  Balkan na (usip-banwa), dapit sa dhampir (minsan sinusurat na dhampyres, dhamphirs, o dhampyrs) mga "mampak" na resulta kan pagdurogan nin bampira asin tawong mortal. An pagdudurogan na ini parati lalaking bampira sa babaeng tawong mortal, na an istoryang babaeng bampira makikidurog sa lalaking tawong mortal bihirang-bihira.

Etimolohiya
An katagang  "dhampir" gikan sa Albanong  katagang-subli sa Eslabong orihinal na taramon na "vampire". Si Vladimir Orel pighayag niya an pagkaagid sa pag'ultan kan Proto-Albano *pīja asin an Proto-Slavic cognate na *pijǫ.

Nomenklatura
An katagang "dhampir" nakakonekta sa Balkanong usip-banwa, siring sa pagladawan ni T. P. Vukanović. Sa kahiwasan kan rona', mga terminong arog kan Serbianong vampirović, vampijerović, vampirić (siring ngani, Bosnyanong lampijerović, etc.) literal na kahulogan na "aki nin bampira", ini ginagaramit.

Sa ibang rona', an aki nginangaranan na "Vampir" kun laki asin "Vampirica" kun bae, o "Dhampir" kun laki asin "Dhampirica" kun bae.  Sa Bulgarong usip-banwa, mga iba-ibang termino arog kan glog (lit. "hawthorn"), vampirdzhiya ("bampira" + nomen agentis suffix), vampirar ("bampira" + nomen agentis suffix), dzhadadzhiya asin svetocher nagtutumoy sa mga aking bampira asin kapag-araki kaini, asin man sa mga napapalaen na mga taga-hanap nin mga bampira.

Ginikanan
Sa Balkan may pagtubod na an mga bampira grabeng pagmama'wot sa mga babaeng tawong mortal, kaya an bampira mabalik sa saiyang agom ta makipagdurog igdi o sa babaeng kinahulogan niyang boot kan siya buhay pa sa kinaban. .  Sa sarong kaso, an sarong balong Serbyano pighanapan niyang sala' sa saiyang pagbados an saiyang agom na gadan na, na soboot nagin bampira. asin igwa man mga lalaki na nagsasagin bampira ngani makadurog an mgs babaeng pigkakalukohan ninda. Sa mga Bulgarong usip-banwa, an mga bampira sinasabi soboot na naaagaw an kabinian kan mga birhen.  An mga aktibidad sekswal kan bampira iyo an popular na istoryang pigtubod kan mga South Slav kumpara sa ibang mga Slav, dawa totoo ini agid man sa motif  na nakukua sa mga leyenda sa mga Byelaruso.

Mga kapangyarihan
Mga leyenda nagsasabi na an mga dhampir mga normal na myembro sa komunidad. 
Alagad an mga dhampir, orog na an mga lalaki kaini, na guminikana sa parteng kaglalaki, nakakahiling asin naririsa an mga may pagkatagolipdan na mga bampira asin sinda maykakayahan na magmahika, parati an karera pinupu'nan ninda sa paghunting kan mga bampira, na ini saindang praktis sa henerasyon, lipatlipat sa mga ama' pasiring sa mga aki. Susog sa leyenda,an mga dhampyres igwang mga kapangyarihan magkasi bilang tawo asin bilang bampira: napaparongan ninda an supernatural na mga mampak sa may distansya, may marigmat na gayong paghiling asin sensitibong marhay an pagdangog, may abilidad na magkabuhay otro, may inmortalidad, nakakalakaw sa sula nin saldang (kaya inaapod sindang mga Paralakaw sa Aldaw), magkakan siring sa normal na tawo, nakokontrol an hiro  nin mga hayop, asin sinda pwedeng manraot nin mga bampira. Sarong kaibahan kan dhampir ta an dugo kaini maasido para sa mga bampira asin kayang tunawon an hawak nin mga bampira.

Toltolan

Mitolohiya nin Serbia
Mga usip-banwang Bulgaro
 Mga piksyon na istorya nin mga bampira